বাগুইআটি জাল পাসপোর্ট কাণ্ডের তদন্তভার দেওয়া হল সিআইডিকে। গতকালই গ্রেফতার করা হয় পাসপোর্ট চক্রের পাণ্ডা সহ চারজনকে।  আজ এই চক্রের আরও তিনজনকে গ্রেফতার করা হয়েছে। ধৃতদের দুজন দমদম এলাকার বাসিন্দা। বৈষ্ণবঘাটা থেকে গ্রেফতার করা হয়েছে বাংলাদেশি নাগরিক হাফিজউদ্দিন ওরফে  নুর শেখকে। তদন্তে জানা গেছে,জাল পাসপোর্টগুলির বেশিরভাগই পাচার হত বাংলাদেশে। সেগুলি বাংলাদেশে পাচারের কাজ করত হাফিজউদ্দিন। ফলে জালিয়াত চক্রের সঙ্গে কোনও জঙ্গি গোষ্ঠী, বিশেষত বাংলাদেশের  জামাতের যোগাযোগের আশঙ্কা দেখা দেয়।   গতকালের অভিযানে উদ্ধার জাল পাসপোর্টে মিলেছিল পাঠানকোট, জলন্ধর এবং লুধিয়ানার ঠিকানা। তাই জালিয়াতদের পিছনে আরও বড় চক্র থাকার সম্ভাবনাও উড়িয়ে দিতে পারছেন না গোয়েন্দারা।
 ওয়েব ডেস্ক: বাগুইআটি জাল পাসপোর্ট কাণ্ডের তদন্তভার দেওয়া হল সিআইডিকে। গতকালই গ্রেফতার করা হয় পাসপোর্ট চক্রের পাণ্ডা সহ চারজনকে।  আজ এই চক্রের আরও তিনজনকে গ্রেফতার করা হয়েছে। ধৃতদের দুজন দমদম এলাকার বাসিন্দা। বৈষ্ণবঘাটা থেকে গ্রেফতার করা হয়েছে বাংলাদেশি নাগরিক হাফিজউদ্দিন ওরফে  নুর শেখকে। তদন্তে জানা গেছে,জাল পাসপোর্টগুলির বেশিরভাগই পাচার হত বাংলাদেশে। সেগুলি বাংলাদেশে পাচারের কাজ করত হাফিজউদ্দিন। ফলে জালিয়াত চক্রের সঙ্গে কোনও জঙ্গি গোষ্ঠী, বিশেষত বাংলাদেশের  জামাতের যোগাযোগের আশঙ্কা দেখা দেয়।   গতকালের অভিযানে উদ্ধার জাল পাসপোর্টে মিলেছিল পাঠানকোট, জলন্ধর এবং লুধিয়ানার ঠিকানা। তাই জালিয়াতদের পিছনে আরও বড় চক্র থাকার সম্ভাবনাও উড়িয়ে দিতে পারছেন না গোয়েন্দারা।